કરવો ? તે સૌથી મોટો સવાલ ઉભો થવાનો છે. કાયદામાં વિસંગતતાઓ છે. ગુજરાતમાં કૃષિ બાદ સૌથી વધુ રોજગારી આપતો કોઈ ઉદ્યોગ હોય તો તે ડાયમંડ ઈન્ડસ્ટ્રિઝ છે. જીેઅસટી સામે હીરા બજારનાં ઉદ્યોગકારોનો પણ રોષ છે. ગુજરાતમાં આશરે ૧૦ લાખ જેટલા હીરાનાં કારીગરો કામ કરી રહ્યા છે. સુરત, બાપુનગર, સૌરાષ્ટ્રમાં જસદણ, અમરેલી, ભાવનગર, બોટાદ, ગઢડા એ હીરા ઉદ્યોગનાં મુખ્ય કેન્દ્રો છે. જીએસટીનાં વિરોધમાં શનિવારે રાજ્યમાં જુદા જુદા શહેરોમાં હીરાબજારે બંધ પાળ્યો હતોે. ગુજરાત ડાયમંડ ફેડરેશનનાં પ્રમુખ લલિત ઠુંમર કહે છે જીએસટીમાં આકરા કર લાદવામાં આવતા લાખો લોકોને રોજગારી આપતો હીરા ઉદ્યોગ પડી ભાંગશે. રફ ડાયમંડ પર ૩ ટકા અને ડાયમંડ પોલીશિંગના જોબ વર્ક પર ૧ર ટકા જેટલો ટેક્સ જીએસટીમાં લાદવામાં આવી રહયો છે. અમારી માગણી એવી છે કે નાના કારખાનેદારોેને કર જાળમાંથી બાકાત રાખવામાં આવે.